|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| številka: 007-116/2024/14 | | | | | | |  | | |  | |
| Ljubljana, 13. 09. 2024 | | | | | | |  | | |  | |
| GENERALNI SEKRETARIAT VLADE REPUBLIKE SLOVENIJE  Gp.gs@gov.si | | | | | | |  | | |  | |
| **ZADEVA: Uredba o izvajanju Uredbe (EU) o baterijah in odpadnih baterijah** | | | | | | | | | | | |
| **1. Predlog sklepov vlade:** | | | | | | | | | | | |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji, … izdala naslednji  **SKLEP:**  Vlada Republike Slovenije je izdala Uredbo o izvajanju Uredbe (EU) o baterijah in odpadnih baterijah in jo objavi v Uradnem listu Republike Slovenije.  **Barbara Kolenko Helbl**  **generalna sekretarka**  Priloga:   * Uredba o izvajanju Uredbe (EU) o baterijah in odpadnih baterijah   Sklep prejmejo:   * Ministrstvo za gospodarstvo, turizem in šport; * Ministrstvo za infrastrukturo; * Ministrstvo za okolje, podnebje in energijo; * Ministrstvo za zdravje, Urad RS za kemikalije, * Ministrstvo za finance; * Ministrstvo za pravosodje * Ministrstvo za javno upravo; * Ministrstvo za notranje zadeve * Služba Vlade RS za zakonodajo; * Urad Vlade RS za komuniciranje. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * mag. Dejan Židan, državni sekretar, * mag. Karla Pinter, generalna direktorica Direktorata za notranji trg, * Breda Goršek, sekretarka, vodja Sektorja za prost pretok blaga in storitev. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| **5. Kratek povzetek gradiva:** | | | | | | | | | | | |
| Predlagana Uredba o izvajanju Uredbe (EU) o baterijah in odpadnih baterijah se sprejema za izvajanje Uredbe (EU) 2023/1542 o baterijah in odpadnih baterijah, spremembi Direktive 2008/98/ES in Uredbe (EU) 2019/1020 ter razveljavitvi Direktive 2006/66/ES (UL L št. 191 z dne 28. 07. 2023, str. 1), zadnjič spremenjena z Uredbo (EU) 2024/1781 o vzpostavitvi okvira za določitev zahtev za okoljsko primerno zasnovo za trajnostne izdelke, spremembi Direktive (EU) 2020/1828 in Uredbe (EU) 2023/1542 ter razveljavitvi Direktive 2009/125/ES (UL L 1781 z dne 28. 06. 2024), (v nadaljnjem besedilu: Uredba 2023/1542/EU). Določata se pristojna organa za izvajanje Uredbe 2023/1542/EU in sicer Ministrstvo za gospodarstvo, turizem in šport v delu, ki se nanaša na dajanje baterij na trg, ter Ministrstvo za okolje, podnebje in energijo v delu, ki se nanaša na ravnanje z odpadnimi baterijami. Določajo se tudi pristojni organi za nadzor nad baterijami danimi na trg, baterijami v uporabi, ravnanjem z odpadnimi baterijami in kazni.  Cilji Uredbe 2023/1542/EU so krepitev delovanja notranjega trga (vključno s proizvodi, procesi, odpadnimi baterijami in recikliranimi sekundarnimi surovinami/materiali), spodbujanje krožnega gospodarstva ter zmanjšanje okoljskih in družbenih vplivov v vseh stopnjah življenjskega cikla baterije  v luči zelenega prehoda, električne mobilnosti, ogljične nevtralnosti in trajnostne proizvodnje baterij, zaradi pričakovane obsežne uporabe baterij za splošno uporabo, industrijskih baterij in baterij za električna vozila. | | | | | | | | | | | |
| **6. Presoja posledic za:** | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | DA | |
| c) | administrativne posledice | | | | | | | | | DA | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA | |
| d) | okolje, vključno s prostorskimi in varstvenimi vidiki | | | | | | | | | DA | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| **7.a Predstavitev ocene finančnih posledic nad 40.000 EUR:** /  (Samo če izberete DA pod točko 6.a.) | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| **SKUPAJ** | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| **SKUPAJ** | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:** DA  (Samo če izberete NE pod točko 6.a.)  **Kratka obrazložitev**  Predlagana uredba organom natančneje določa pristojnosti za izvajanje nadzora nad baterijami na trgu, ki se sedaj izvaja na podlagi Uredbe o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2).  Uveljavitev Uredbe 2023/1542/EU bo potekala postopoma do konca leta 2031, aktivnosti implementacije predlagane uredbe se bodo izvajale v okviru obstoječih kadrovskih in finančnih virov, zato ni predvidenih dodatnih finančnih posledic:   * nadzor nad baterijami na trgu in v uporabi je predvideno v obliki preverjanja informacij o baterijah za izpolnjevanje zahtev in obveznosti iz uredbe in se bo izvajal v okviru že obstoječega nadzora na baterijami na trgu; * nadzor nad baterijami, ki so vgrajene v vozila se bo izvajal z obstoječimi kadrovskimi in finančnimi viri v okviru nadzora nad dvo- ali trikolesnimi vozili in štirikolesniki ter motornimi vozili in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila; * nadzor nad industrijskimi baterijami in stacionarnimi baterijskimi sistemi za shranjevanje energije v uporabi se bo izvajal z obstoječimi kadrovskimi in finančnimi viri v okviru izvajanja nadzora nad energetskimi postrojenji; * naloge priglasitvenega organa iz 22. člena Uredbe 2023/1542/EU se bodo izvajale v okviru obstoječih kadrovskih in finančnih virov na Ministrstvu za gospodarstvo, turizem in šport. * naloge pristojnega organa za ravnanje z odpadnimi baterijami iz 54. člena Uredbe 2023/1542/EU se bodo izvajale v okviru obstoječih kadrovskih in finančnih virov na Ministrstvu za okolje, podnebje in energijo. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani / | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| Datum objave: 7. junij 2024, zaključek: 8. julij 2024  V razpravo so bili vključeni:   * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Skupnost občin Slovenije (brez pripomb).  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje: /  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | NE | | |
| **Matjaž Han**  **minister** | | | | | | | | | | | |

PRILOGE:

* predlog sklepa,
* predlog uredbe,
* izjava o skladnosti predloga
* MSP test.

Priloga 1

PREDLOG

Številka:

Ljubljana,

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji, … izdala naslednji

**SKLEP:**

Vlada Republike Slovenije je izdala Uredbo o izvajanju Uredbe (EU) o baterijah in odpadnih baterijah in jo objavi v Uradnem listu Republike Slovenije.

**Barbara Kolenko Helbl**

**generalna sekretarka**

Priloga: Uredba o izvajanju Uredbe (EU) o baterijah in odpadnih baterijah

Sklep prejmejo:

* Ministrstvo za gospodarstvo, turizem in šport Republike Slovenije;
* Ministrstvo za infrastrukturo Republike Slovenije;
* Ministrstvo za okolje, podnebje in energijo Republike Slovenije;
* Ministrstvo za zdravje, Urad Republike Slovenije za kemikalije,
* Ministrstvo za finance Republike Slovenije;
* Ministrstvo za javno upravo Republike Slovenije;
* Ministrstvo za pravosodje Republike Slovenije;
* Ministrstvo za notranje zadeve Republike Slovenije;
* Služba Vlade Republike Slovenije za zakonodajo;
* Urad Vlade Republike Slovenije za komuniciranje.

**PRILOGA 2**

**PREDLOG**

**EVA:** 2024-2180-0016

Na podlagi sedmega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in [163/22](http://www.uradni-list.si/1/objava.jsp?sop=2022-01-4191)) Vlada Republike Slovenije izdaja

**UREDBO**

**o izvajanju Uredbe (EU) o baterijah in odpadnih baterijah**

I. SPLOŠNE DOLOČBE

**1. člen**

**(vsebina)**

S to uredbo se določajo pristojni organi, nadzor, prekrški in kazenske določbe za izvajanje Uredbe (EU) 2023/1542 Evropskega parlamenta in Sveta z dne 12. julija 2023 o baterijah in odpadnih baterijah, spremembi Direktive 2008/98/ES in Uredbe (EU) 2019/1020 ter razveljavitvi Direktive 2006/66/ES (UL L št. 191 z dne 28. 7. 2023, str. 1), zadnjič spremenjene z Uredbo (EU) 2024/1781 Evropskega parlamenta in Sveta z dne 13. junija 2024 o vzpostavitvi okvira za določitev zahtev za okoljsko primerno zasnovo za trajnostne izdelke, spremembi Direktive (EU) 2020/1828 in Uredbe (EU) 2023/1542 ter razveljavitvi Direktive 2009/125/ES (UL L št. 2024/1781 z dne 28. 6. 2024), (v nadaljnjem besedilu: Uredba 2023/1542/EU).

**2. člen**

**(pristojni organi)**

(1) Priglasitveni organ iz 22. člena Uredbe 2023/1542/EU je ministrstvo, pristojno za trg.

(2) Pristojni organ iz 54. člena Uredbe 2023/1542/EU je ministrstvo, pristojno za okolje.

(3) Pristojni organi za izvajanje:

– 6. in 86. člena Uredbe 2023/1542/EU je Urad Republike Slovenije za kemikalije,

– prvega in drugega odstavka 72. člena Uredbe 2023/1542/EU so pristojni organ iz 3. člena in organi nadzora iz 14. člena Uredbe o izvajanju Uredbe (ES) o pošiljkah odpadkov (Uradni list RS, št. 78/16 in 94/21).

**3. člen**

(jezik)

EU izjava o skladnosti iz 18. člena, navodila in informacije iz točke (a) prvega odstavka in sedmega odstavka 38. člena; točke (c) drugega odstavka in tretjega odstavka 41. člena; točke (c) drugega odstavka 42. člena; in informacije o preprečevanju nastajanja odpadnih baterij iz prvega in tretjega odstavka 74. člena Uredbe 2023/1542/EU, morajo biti v slovenskem jeziku.

II. INŠPEKCIJSKI NADZOR

**4. člen**

**(inšpekcijski nadzor na trgu in v uporabi)**

(1) Nadzor trga v skladu z Uredbo 2023/1542/EU v delu, ki se nanaša na dajanje baterij na trg in omogočanje dostopnosti na trgu, opravlja Tržni inšpektorat Republike Slovenije.

(2) Ne glede na prejšnji odstavek nadzor na trgu in v uporabi nad:

1. izvajanjem 6. člena Uredbe 2023/1542/EU opravlja inšpekcija, pristojna za kemikalije;
2. izvajanjem 7., 8., 10., 11., 13. in 14. člena Uredbe 2023/1542/EU v delu, ki se nanaša na baterije, vgrajene v homologirana hibridna in električna vozila kategorije L, kot jih ureja Uredba (EU) 168/2013 Evropskega parlamenta in Sveta z dne 15. januarja 2013 o odobritvi in tržnem nadzoru dvo- ali trikolesnih vozil in štirikolesnikov (UL L št. 60 z dne 2. 3. 2013, str. 52), zadnjič spremenjena z Uredbo (EU) 2020/1694 Evropskega parlamenta in Sveta z dne 11. novembra 2020 o spremembi Uredbe (EU) 168/2013 glede posebnih ukrepov za vozila kategorije L iz zaključka serije kot odziv na pandemijo Covid-19 (UL L št. 381 z dne 13. 11. 2020, str. 4) ter baterije, vgrajene v homologirana hibridna in električna vozila kategorij M, N, O, kot jih ureja Uredba (EU) 2018/858 Evropskega parlamenta in Sveta z dne 30. maja 2018 o odobritvi in tržnem nadzoru motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi uredb (ES) št. 715/2007 in (ES) št. 595/2009 ter razveljavitvi Direktive 2007/46/ES (UL L št. 151 z dne 14. 6. 2018, str. 1), zadnjič spremenjena z Uredbo (EU) 2024/1610 Evropskega parlamenta in Sveta z dne 14. maja 2024 o spremembi Uredbe (EU) 2019/1242 glede krepitve standardov emisijskih vrednosti CO2 za nova težka vozila in vključitve obveznosti poročanja ter o spremembi Uredbe (EU) 2018/858 in razveljavitvi Uredbe (EU) 2018/956 (UL L št. 2024/1610 z dne 6. 6. 2024) opravlja inšpektorat, pristojen za promet;
3. izvajanjem 7., 8., 10., 12., 13. in 14. člena Uredbe (EU) 2023/1542 v delu, ki se nanaša na industrijske baterije in na stacionarne baterijske sisteme za shranjevanje energije v uporabi, opravlja inšpektorat, pristojen za energijo.

5. člen

(inšpekcijski nadzor nad ravnanjem z odpadnimi baterijami)

Nadzor nad izvajanjem VIII. poglavja Uredbe 2023/1542/EU opravlja inšpektorat, pristojen za okolje, razen nadzora nad izvajanjem 72. člena, ki ga opravljajo organi nadzora v skladu s predpisom iz druge alineje tretjega odstavka 2. člena te uredbe.

III. PREKRŠKI GLEDE DAJANJA BATERIJ NA TRG IN V UPORABO

6. člen

(prekrški, ki se nanašajo na izdelovalca)

(1) Z globo od 3.000 do 40.000 eurov se kaznuje za prekršek pravna oseba, ki kot izdelovalec baterij:

1. pri dajanju baterije na trg ali v uporabo, tudi za lastne namene, ne zagotovi, da je baterija načrtovana in proizvedena v skladu s 6. do 10. členom, 12. členom ali 14. členom Uredbe 2023/1542/EU ali ne priloži jasnih, razumljivih in čitljivih navodil in varnostnih informacij v slovenskem jeziku (točka (a) prvega odstavka 38. člena Uredbe 2023/1542/EU);
2. ne označi ali ne etiketira baterije v skladu z zahtevami iz 13. člena Uredbe 2023/1542/EU) (točka (b) prvega odstavka 38. člena Uredbe 2023/1542/EU);
3. ne pripravi tehnične dokumentacije v skladu z zahtevami Priloge VIII Uredbe 2023/1542/EU, ne izvede ustreznega postopka ugotavljanja skladnosti iz 17. člena Uredbe 2023/1542/EU ali ne zagotovi, da se ta postopek izvede (drugi odstavek 38. člena Uredbe 2023/1542/EU);
4. ne pripravi EU izjave o skladnosti v skladu z 18. členom Uredbe 2023/1542/EU ali ne namesti oznake CE v skladu z 19. in 20. členom Uredbe 2023/1542/EU (tretji odstavek 38. člena Uredbe 2023/1542/EU);
5. ne zagotovi organom za nadzor iz 4. člena te uredbe (v nadaljnjem besedilu: nadzorni organi) EU izjave o skladnosti in tehnične dokumentacije še deset let po tem, ko je baterija dana na trg ali v uporabo (četrti odstavek 38. člena Uredbe 2023/1542/EU);
6. ne zagotovi, da se pri serijski proizvodnji baterij izvajajo postopki za ohranjanje skladnosti iz Uredbe 2023/1542/EU, ne upošteva sprememb v proizvodnem postopku ali načrtovanju ali značilnosti baterije ali ne upošteva sprememb harmoniziranih standardov iz 15. člena Uredbe 2023/1542/EU, skupnih specifikacij iz 16. člena Uredbe 2023/1542/EU ali drugih tehničnih specifikacij, na podlagi katerih se pripravi EU izjava o skladnosti baterije ali z uporabo katerih se preveri njena skladnost (peti odstavek 38. člena Uredbe 2023/1542/EU);
7. ne zagotovi, da so baterije, ki jih daje na trg označene z identifikacijsko številko modela in številko serije ali serijsko številko ali številko proizvoda ali drugim elementom, ki omogoča njihovo identifikacijo, ali so – kadar to ni mogoče – te oznake navedene na embalaži ali v dokumentu, ki je priložen bateriji (šesti odstavek 38. člena Uredbe 2023/1542/EU);
8. ne navede svojih kontaktnih podatkov, to je svojega imena, registriranega trgovskega imena ali registrirane blagovne znamke, in naslova z navedbo enotne kontaktne točke, ali spletenega in elektronskega naslova, na bateriji ali – kadar to ni mogoče – na embalaži ali bateriji priloženem dokumentu jasno in čitljivo v jezikih, ki so končnim uporabnikom in nadzornim organom zlahka razumljivi (sedmi odstavek 38. člena Uredbe 2023/1542/EU);
9. ne zagotovi dostopa do podatkov o parametrih iz Priloge VII Uredbe 2023/1542/EU v krmilnem sistemu baterij iz prvega odstavka 14. člena Uredbe 2023/1542/EU v skladu z zahtevami iz 14. člena Uredbe 2023/1542/EU (osmi odstavek 38. člena Uredbe 2023/1542/EU);
10. nemudoma ne sprejme potrebnih korektivnih ukrepov za zagotovitev skladnosti, če meni ali utemeljeno domneva, da baterija, ki jo je dal na trg ali v uporabo, ni skladna z eno ali več zahtevami iz 6. do 10. člena ali 12. do 14. člena Uredbe 2023/1542/EU, je ne umakne s trga ali odpokliče, ter če baterija pomeni tveganje, ne obvesti takoj organov za nadzor, jim ne predloži podrobnih informacij o neskladnosti in vseh sprejetih korektivnih ukrepih (deveti odstavek 38. člena Uredbe 2023/1542/EU);
11. na podlagi utemeljene zahteve nadzornih organov ne predloži vseh potrebnih informacij in dokumentacije za dokazovanje skladnosti baterije z zahtevami iz 6. do 10. člena in 12. do 14. člena Uredbe 2023/1542/EU v jeziku ali jezikih, ki so nadzornim organom zlahka razumljivi, v elektronski obliki ali na zahtevo v papirni obliki, ali ne sodeluje pri vseh sprejetih ukrepih za odpravo tveganj, ki jih povzroča baterija, ki jo da na trg ali v uporabo (deseti odstavek 38. člena Uredbe 2023/1542/EU).

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

7. člen

(prekrški, ki se nanašajo na dobavitelje baterijskih celic in dobavitelje baterijskih modulov)

(1) Z globo od 3.000 do 40.000 eurov se za prekršek kaznuje pravna oseba, ki v zvezi z opravljanjem dejavnosti kot dobavitelj baterijskih celic ali baterijskih modulov pri dobavi baterijskih celic ali baterijskih modulov izdelovalcu baterije ne zagotovi informacij in dokumentacije, potrebne za skladnost z zahtevami iz Uredbe 2023/1542/EU, ali teh informacij in dokumentacije ne zagotovi brezplačno (39. člen Uredbe 2023/1542/EU).

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

**8. člen**

**(prekrški, ki se nanašajo na stacionarne baterijske sisteme za shranjevanje energije v uporabi)**

(1) Z globo od 3.000 do 40.000 eurov se za prekršek kaznuje pravna oseba, ki za stacionarne baterijske sisteme za shranjevanje energije v uporabi ne zagotovi:

1. tehnične dokumentacije v skladu z zahtevami iz 12. člena Uredbe 2023/1542/EU,
2. informacij in podatkov o stanju staranja in pričakovani življenjski dobi baterije v skladu z zahtevami iz 14. člena Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

9. člen

(prekrški, ki se nanašajo na pooblaščene zastopnike)

(1) Z globo od 3.000 do 40.000 eurov se za prekršek kaznuje pravna oseba, ki kot pooblaščeni zastopnik:

1. nima pisnega pooblastila izdelovalca, ki vključuje vsaj naslednje naloge:
   1. hranjenje EU izjave o skladnosti, tehnične dokumentacije, poročila o preverjanju in odločitve o odobritvi iz drugega odstavka 51. člena Uredbe 2023/1542/EU ter revizijskih poročil iz drugega odstavka 48. člena Uredbe 2023/1542/EU, da so na voljo nadzornim organom še deset let po tem, ko je baterija dana na trg ali v uporabo; (točka (a) tretjega odstavka 40. člena Uredbe 2023/1542/EU);
   2. zagotovitev vseh informacij in dokumentacije, potrebnih za dokazovanje skladnosti baterije, nadzornemu organu na podlagi njegove utemeljene zahteve, v elektronski obliki in na zahtevo v papirni obliki (točka (b) tretjega odstavka 40. člena Uredbe 2023/1542/EU);
   3. sodelovanje, na zahtevo nadzornih organov, pri vseh sprejetih ukrepih za odpravo tveganja, ki jih povzročajo baterije, v okviru pooblastil pooblaščenega zastopnika (točka (c) tretjega odstavka 40. člena Uredbe 2023/1542/EU);
2. ne opravlja nalog, določenih v pooblastilu izdelovalca, ali nima sredstev za izvajanje teh nalog ali na zahtevo nadzornih organov ne predloži izvoda pooblastila v jeziku Unije, ki ga določi ta organ (tretji odstavek 40. člena Uredbe 2023/1542/EU);
3. ne obvesti nadzornih organov, kadar baterija pomeni tveganje (četrti odstavek 40. člena Uredbe 2023/1542/EU).

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

10. člen

(prekrški, ki se nanašajo na uvoznike)

(1) Z globo od 3.000 do 40.000 eurov se za prekršek kaznuje pravna oseba, ki kot uvoznik:

1. da na trg baterijo, ki ni skladna z zahtevami iz 6. do 10. člena ali 12. do 14. člena Uredbe 2023/1542/EU (prvi odstavek 41. člena Uredbe 2023/1542/EU);
2. pred dajanjem na trg ne preveri ali:
   1. sta bili pripravljeni EU izjava o skladnosti in tehnična dokumentacija iz Priloge VIII Uredbe 2023/1542/EU in je izdelovalec izvedel ustrezen postopek ugotavljanja skladnosti iz 17. člena Uredbe 2023/1542/EU (točka (a) prvega pododstavka drugega odstavka 41. člena Uredbe 2023/1542/EU);
   2. ima baterija nameščeno oznako CE v skladu z 19. členom Uredbe 2023/1542/EU in je označena in etiketirana v skladu s 13. členim Uredbe 2023/1542/EU (točka (b) prvega pododstavka drugega odstavka 41. člena Uredbe 2023/1542/EU);
   3. so bateriji priloženi dokumenti, zahtevani na podlagi 6. do 10. člena in 12. do 14. člena Uredbe 2023/1542/EU, in navodila ter varnostne informacije v slovenskem jeziku (točka (c) prvega pododstavka drugega odstavka 41. člena Uredbe 2023/1542/EU);

č) je izdelovalec izpolnil zahteve iz šestega in sedmega odstavka 38. člena Uredbe 2023/1542/EU (točka (d) prvega pododstavka drugega odstavka 41. člena Uredbe 2023/1542/EU);

1. ne obvesti nadzornih organov iz te uredbe in izdelovalca, kadar baterija pomeni tveganje (drugi pododstavek drugega odstavka 41. člena Uredbe 2023/1542/EU);
2. na bateriji ne navede svojih kontaktnih podatkov, to je svojega imena, registriranega trgovskega imena ali registrirane blagovne znamke, in naslova z navedbo enotne kontaktne točke, ali spletenega in elektronskega naslova, ali kadar to ni mogoče, na embalaži ali bateriji priloženem dokumentu jasno in čitljivo v jezikih, ki so končnim uporabnikom in nadzornim organom zlahka razumljivi (tretji odstavek 41. člena Uredbe 2023/1542/EU);
3. ne zagotovi, da v času, ko je odgovoren za baterijo, pogoji skladiščenja ali prevoza ne ogrožajo njene skladnosti z zahtevami iz 6. do 10. člena in 12. do 14. člena Uredbe 2023/1542/EU (četrti odstavek 41. člena Uredbe 2023/1542/EU);
4. ne preverja vzorcev, ne raziskuje pritožb ali po potrebi ne vodi evidence pritožb in seznama neustreznih in odpoklicanih baterij, če je to primerno glede na tveganje, zaradi zaščite zdravja in varnosti potrošnikov ter o takšnem spremljanju ne obvešča distributerjev (peti odstavek 41. člena Uredbe 2023/1542/EU);
5. nemudoma ne sprejme potrebnih korektivnih ukrepov, da zagotovi skladnost baterije, jo umakne s trga ali odpokliče kljub temu, da meni ali utemeljeno domneva, da baterija, ki jo je dal na trg, ni skladna z zahtevami 6. do 10. člena ali 12. do 14. člena Uredbe 2023/1542/EU (šesti odstavek 41. člena Uredbe 2023/1542/EU);
6. ne obvesti nadzornih organov takoj, kadar baterija pomeni tveganje trgu, in jim ne predloži podrobnih informacij, zlasti o neskladnosti in vseh sprejetih korektivnih ukrepih (šesti odstavek 41. člena Uredbe 2023/1542/EU),
7. ne hrani izvoda EU izjave o skladnosti, da je na voljo nadzornim organom, ali na njihovo zahtevo ne zagotovi dostopa do tehnične dokumentacije iz Priloge VIII Uredbe 2023/1542/EU še deset let po tem, ko je bila baterija dana na trg (sedmi odstavek 41. člena Uredbe 2023/1542/EU);
8. na podlagi utemeljene zahteve nadzornih organov ne predloži vseh potrebnih informacij in dokumentacije za dokazovanje skladnosti baterije z zahtevami iz 6. do 10. člena in 12. do 14. člena Uredbe 2023/1542/EU v jeziku ali jezikih, ki so nadzornemu organu zlahka razumljivi v elektronski obliki ali na zahtevo v papirni obliki ali ne sodeluje pri vseh sprejetih ukrepih za odpravo tveganj, ki jih povzroča baterija, ki jo da na trg ali v uporabo (osmi odstavek 41. člena Uredbe (2023/1542/EU).

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost kot uvoznik.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

11. člen

(prekrški, ki se nanašajo na distributerje)

(1) Z globo od 1.200 do 3.000 eurov se za prekršek kaznuje pravna oseba, ki kot distributer:

1. preden omogoči dostopnost na trgu ne preveri ali:
   1. je proizvajalec baterije registriran v registru proizvajalcev iz 55. člena Uredbe 2023/1542/EU (točka (a) drugega odstavka 42. člena Uredbe 2023/1542/EU);
   2. je na bateriji nameščena oznaka CE v skladu z 19. členom Uredbe 2023/1542/EU ter je označena in etiketirana v skladu z zahtevami iz 13. člena Uredbe 2023/1542/EU (točka (b) drugega odstavka 42 člena Uredbe 2023/1542/EU);
   3. so bateriji priloženi dokumenti, zahtevani na podlagi 6. do 10. člena in 12. do 14. člena Uredbe 2023/1542/EU, in navodila ter varnostne informacije v slovenskem jeziku (točka (c) drugega odstavka Uredbe 2023/1542/EU);

č) je izdelovalec izpolnil zahteve iz šestega in sedmega odstavka 38. člena oziroma je uvoznik izpolnil zahteve iz tretjega odstavka 41. člena Uredbe 2023/1542/EU (točka (d) drugega odstavka 42. člena Uredbe 2023/1542/EU);

1. omogoči dostopnost baterije na trgu čeprav meni ali utemeljeno domneva, da baterija ni skladna z zahtevami iz 6. do 10. člena ali 12. do 14. člena Uredbe 2023/1542/EU, dokler se ne zagotovi njena skladnost z zahtevami (tretji odstavek 42. člena Uredbe 2023/1542/EU);
2. ne obvesti izdelovalca ali uvoznika in organov za nadzor kljub temu, da baterija pomeni tveganje (tretji odstavek 42. člena Uredbe 2023/1542/EU);
3. ne zagotovi, da v času, ko je odgovoren za baterijo, pogoji skladiščenja ali prevoza ne ogrožajo njene skladnosti z zahtevami iz 6. do 10. člena in 12. do 14. člena Uredbe 2023/1542/EU (četrti odstavek 42. člena Uredbe 2023/1542/EU);
4. ne sprejme potrebnih korektivnih ukrepov, da zagotovi skladnost baterije, jo umakne s trga ali odpokliče kadar meni ali utemeljeno domneva, da baterija, katere dostopnost na trgu je omogočil, ni skladna z zahtevami 6. do 10. člena ali 12. do 14. člena Uredbe 2023/1542/EU (peti odstavek 42. člena Uredbe 2023/1542/EU);
5. ne obvesti nadzornih organov takoj, kadar baterija pomeni tveganje trgu in jim ne predloži podrobnih informacij, zlasti o neskladnosti in vseh sprejetih korektivnih ukrepih (peti odstavek 42. člena Uredbe 2023/1542/EU);
6. na podlagi utemeljene zahteve nadzornih organov ne predloži vseh potrebnih informacij in dokumentacije za dokazovanje skladnosti baterije z zahtevami iz 6. do 10. člena in 12. do 14. člena Uredbe 2023/1542/EU v jeziku ali jezikih, ki so nadzornim organom zlahka razumljivi v elektronski obliki ali na zahtevo v papirni obliki ali ne sodeluje pri vseh sprejetih ukrepih za odpravo tveganj, ki jih povzroča baterija, ki jo dajo na trg (šesti odstavek 42. člena Uredbe 2023/1542/EU).

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

12. člen

(prekrški, ki se nanašajo na ponudnike storitev odpremnih skladišč)

(1) Z globo od 1.200 do 3.000 eurov se za prekršek kaznuje pravna oseba, ki kot ponudnik storitev odpremnega skladišča:

1. ne zagotovi pogojev skladiščenja, pakiranja, naslavljanja ali odpreme v zvezi z baterijami, s katerimi ravna, na način, da ni ogrožena skladnosti baterij z zahtevami iz 6. do 10. člena in 12. do 14. člena Uredbe 2023/1542/EU (prvi odstavek 43. člena Uredbe 2023/1542/EU);
2. ne opravlja nalog skladno z zahtevami iz točke (d) tretjega odstavka in četrtega odstavka 40. člena Uredbe 2023/1542/EU (drugi odstavek 43. člena Uredbe 2023/1542/EU).

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

13. člen

(prekrški, ki se nanašajo na gospodarske subjekte, ki dajejo na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane)

(1) Z globo od 1.200 do 3.000 eurov se za prekršek kaznuje pravna oseba, ki kot gospodarski subjekt, ki da na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane:

1. ne zagotovi, da se pregled, preizkušanje delovanja, pakiranje in odpošiljanje teh baterij in sestavnih delov takih baterij, ki so predmet katerega koli od navedenih postopkov, izvajajo v skladu z ustreznimi navodili za nadzor kakovosti in varnostnimi navodili (prvi odstavek 45. člena Uredbe 2023/1542/EU);
2. ne zagotovi, da je baterija ob dajanju na trg skladna z zahtevami iz Uredbe 2023/1542/EU, vsemi ustreznimi zahtevami za proizvode, okoljskimi zahtevami in zahtevami za javno zdravje ter varnostnimi zahtevami pri prevozu, navedenimi v drugem pravu Unije, pri čemer se upošteva dejstvo, da je lahko zaradi navedenih postopkov baterija uvrščena v drugo kategorijo baterij (drugi odstavek 45. člena Uredbe 2023/1542/EU);
3. nadzornim organom ne predloži dokumentacije, ki dokazuje, da je bila baterija ponovno izdelana v skladu z zahtevami iz Uredbe 2023/1542/EU (drugi odstavek 45. člena Uredbe 2023/1542/EU).

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

14. člen

(višina globe v hitrem prekrškovnem postopku)

Za prekrške iz te uredbe se sme v hitrem postopku izreči globa v znesku, ki je višji od najnižje predpisane globe, določene s to uredbo.

IV. PREHODNA IN KONČNE DOLOČBE

15. člen

(prenehanje veljavnosti)

(1) 5. člen, prvi in tretji do deveti odstavek 33. člena ter drugi odstavek 42. člena Uredbe o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2) prenehajo veljati 18. avgusta 2025.

(2) Drugi odstavek 33. člena uredbe iz prejšnjega odstavka preneha veljati 18. avgusta 2026.

(3) 7. člen uredbe iz prvega odstavka tega člena preneha veljati 18. februarja 2027.

(4) Baterije, dane na trg do 18. avgusta 2025 v skladu z uredbo iz prvega odstavka tega člena, so lahko dostopne na trgu do odprodaje zalog.

**16. člen**

**(začetek uporabe posameznih določb)**

Prva alineja 2. točke prvega odstavka 11. člena te uredbe se začne uporabljati 18. avgusta 2025.

17. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-116/2024/

Ljubljana,

EVA 2024-2180-0016

**OBRAZLOŽITEV**

1. **UVOD**
2. **Pravna podlaga**

Sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22).

1. **Rok za izdajo predpisa, ki ga določa zakon**

/

1. **Splošna obrazložitev v zvezi s predlogom predpisa, če je potrebna**

/

1. **Predstavitev presoje posledic na posamezna področja, če te niso mogle biti celovito predstavljene v predlogu zakona**

/

1. **Izjava o skladnosti predloga s pravnimi akti Evropske unije in korelacijska tabela, če gre za prenos direktive**

/

1. **VSEBINSKA OBRAZLOŽITEV PREDLAGANIH REŠITEV**

S predlagano Uredbo o izvajanju Uredbe (EU) 2023/1542 Evropskega parlamenta in Sveta z dne 12. julija 2023 o baterijah in odpadnih baterijah, spremembi Direktive 2008/98/ES in Uredbe (EU) 2019/1020 ter razveljavitvi Direktive 2006/66/ES (UL L št. 191 z dne 28. 7. 2023, str. 1), zadnjič spremenjene z Uredbo (EU) 2024/1781 Evropskega parlamenta in Sveta z dne 13. junija 2024 o vzpostavitvi okvira za določitev zahtev za okoljsko primerno zasnovo za trajnostne izdelke, spremembi Direktive (EU) 2020/1828 in Uredbe (EU) 2023/1542 ter razveljavitvi Direktive 2009/125/ES (UL L št. 1781, z dne 28. 6. 2024), (v nadaljnjem besedilu: Uredba 2023/1542/EU) se določajo organi za njeno izvajanje, pristojni organi za nadzor nad baterijami na trgu, v uporabi, nad ravnanjem z odpadnimi baterijami in kazni.

Cilji Uredbe 2023/1542/EU so krepitev delovanja notranjega trga (vključno s proizvodi, procesi, odpadnimi baterijami in recikliranimi sekundarnimi surovinami/materiali), spodbujanje krožnega gospodarstva ter zmanjšanje okoljskih in družbenih vplivov v vseh stopnjah življenjskega cikla baterij vz vidika zelenega prehoda, električne mobilnosti, ogljične nevtralnosti in trajnostne proizvodnje baterij, zaradi pričakovane obsežne uporabe baterij za splošno uporabo, industrijskih baterij in baterij za električna vozila.

Namen Uredbe 2023/1542/EU je izboljšati varnost in delovanje notranjega trga baterij in zagotoviti pravičnejšo konkurenco z zahtevami glede varnosti, trajnostnosti in označevanja. V uredbi so opredeljene harmonizirane zahteve za proizvode in trženje, vključno s postopki ugotavljanja skladnosti, ter zahteve za celovito obravnavo faze ob koncu življenjske dobe baterij (odpadne baterije). Uredba se uporablja za vse kategorije baterij, in sicer za prenosne baterije, baterije za zagon, osvetljavo in vžig (baterije SLI), baterije za lahka vozila (na primer električna kolesa, e-mopede, električne skiroje …), baterije za električna vozila in industrijske baterije, ne glede na njihovo obliko, velikost, maso, zasnovo, snovno sestavo, vrsto, kemijsko sestavo, uporabo ali namen. Določa obveznosti izdelovalca, proizvajalca, uvoznika in distributerja baterij in izdelkov, ki vsebujejo baterije, zahteve za skladnost in postopek ugotavljanja skladnosti ter zahteve za nadzor nad baterijami na trgu, v uporabi in nad ravnanjem z odpadnimi baterijami.

V Uredbi 2023/1542/EU so določeni cilji za proizvajalce glede zbiranja odpadnih prenosnih baterij (63 odstotkov do konca leta 2027 in 73 odstotkov do konca leta 2030) ter uveden specifičen cilj glede zbiranja odpadnih baterij za lahka vozila (51 odstotkov do konca leta 2028 in 61 odstotkov do konca leta 2031).

V Uredbi 2023/1542/EU je med drugim tudi določen cilj, da se do konca leta 2027 iz odpadnih baterij predela 50 odstotkov litija, do konca leta 2031 pa 80 odstotkov litija, kar pa se lahko še spremeni z delegiranimi akti glede na tržni in tehnološki razvoj ter razpoložljivost litija.

Te cilje omogočajo merila glede delovanja, trajnosti in varnosti, stroge omejitve za nevarne snovi, kot so živo srebro, kadmij in svinec, ter obvezne informacije o ogljičnem odtisu baterij.

Z uredbo bodo postopoma uvedene zahteve (podrobnosti bodo opredeljene v izvedbenih aktih EU) glede označevanja in obveščanja, med drugim o sestavnih delih baterije in vsebnosti recikliranih materialov, ogljičnem odtisu baterij ter elektronskem »potnem listu za baterije« in glede kode QR.

Zahteve glede označevanja se bodo začele uporabljati leta 2026, glede kode QR pa leta 2027.

Uredba 2023/1542/EU določa zahteve glede trajnosti, varnosti, etiketiranja, označevanja in obveščanja za omogočanje dajanja baterij na trg ali v uporabo. Določa tudi minimalne zahteve za razširjeno odgovornost proizvajalca, zbiranje in obdelavo odpadnih baterij ter poročanje.

I. SPLOŠNE DOLOČBE

**Obrazložitev k 1. členu (vsebina uredbe)**

S predlagano uredbo se ureja izvajanje Uredbe 2023/1542/EU, in sicer se določajo pristojni organi za izvajanje, nadzor, prekrški in kazenske določbe.

**Obrazložitev k 2. členu (pristojni organi)**

**Prvi odstavek 2. člena predlagane** uredbe določa, da je pristojni organ v skladu z 22. členom Uredbe 2023/1542/EU ministrstvo, pristojno za trg. V Uredbi 2023/1542/EU 22. člen določa, da morajo države članice imenovati priglasitveni organ, pristojen za uvedbo in izvajanje potrebnih postopkov za ocenjevanje in priglasitev organov za ugotavljanje skladnosti ter spremljanje priglašenih organov.

Uredba 2023/1542/EU v 54. členu določa, da države članice imenujejo enega ali več pristojnih organov, odgovornih za izpolnjevanje obveznosti glede ravnanja z odpadnimi baterijam. Ravnanje z odpadki spada v področje dela ministrstva, pristojnega za okolje, zato je v **drugem odstavku 2. člena** predlagane uredbe določeno, da je pristojni organ v skladu s 54. členom Uredbe 2023/1542/EU, ministrstvo, pristojno za okolje. Uredba 2023/1542/EU v 54. členu nadalje določa, da vsaka država članica enega od pristojnih organov iz tega člena imenuje za kontaktno točko za komuniciranje s Komisijo, prav tako države članice določijo podrobnosti v zvezi z organiziranjem in delovanjem pristojnega organa oziroma organov, vključno z upravnimi in postopkovnimi pravili. Zadevne vsebine bodo urejene s predpisom, ki bo urejal izvajanje poglavja VIII Uredbe 2023/1542/EU, ki se začne uporabljati 18. avgusta 2025. V prehodnem obdobju do uveljavitve tega predpisa se za ravnanje z odpadnimi baterijami uporablja Uredba o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2).

V **prvi alineji** **tretjega odstavka 2. člena** predlagane uredbe jedoločen pristojni organ za izvajanje: 6. in 86. člena Uredbe 2023/1542/EU, ki določata postopke za omejitev snovi, ki pomenijo tveganje za zdravje ljudi in okolja v baterijah, to je Urad RS za kemikalije.

**V drugi alineji tretjega odstavka 2. člena** so skladno s prvim in drugim odstavkom 72. člena Uredbe 2023/1542/EU določeni pristojni organi za nadzor nad pošiljkami odpadnih baterij. Ker se obdelava odpadnih baterij lahko izvaja tudi izven države ali izven EU, se mora ta obdelava izvajati v skladu z zahtevami evropskih predpisov o pošiljkah odpadkov, to je Uredba (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L št. 190 z dne 12. 7. 2006, str. 1), zadnjič spremenjene z Uredbo Komisije (EU) 2015/2002 z dne 10. novembra 2015 o spremembi prilog IC in V k Uredbi (ES) št. 1013/2006 Evropskega parlamenta in Sveta o pošiljkah odpadkov (UL L št. 294 z dne 11. 11. 2015, str. 1) in Uredba Komisije (ES) št. 1418/2007 z dne 29. novembra 2007 glede izvoza nekaterih odpadkov za predelavo iz Priloge III ali IIIA k Uredbi (ES) št. 1013/2006 Evropskega parlamenta in Sveta v nekatere države, za katere se Sklep OECD o nadzoru prehoda odpadkov preko meja ne uporablja. Za izvajanje navedenih evropskih predpisov v Republiki Sloveniji velja Uredba o izvajanju Uredbe (ES) o pošiljkah odpadkov (Uradni list RS, št. 78/16 in 94/21) V njej je v 3. členu določeno, da je pristojni organ za izvajanje Uredbe (ES) 1013/2006 inšpektorat pristojen za okolje, v 14. členu pa so določeni nadzorni organi, to so inšpektorat za okolje, FURS (nadzor nad pošiljkami odpadkov na carini) in Policija.

**Obrazložitev k 3. členu (jezik)**

Kot izhaja iz 38.,41, 42. in 74. člena Uredbe 2023/1542/EU, ki določajo obveznosti izdelovalcev, uvoznikov in distributerjev glede podajanja določenih tehničnih informacij o baterijah, ki so pomembne za varnost uporabnikov oziroma potrošnikov, ter informacij o preprečevanju nastajanja odpadnih baterij in ravnanju z njimi, **je v 3. členu predlagane uredbe** določeno, da morajo biti navodila in varnostne informacije gospodarskih subjektov o proizvodih, namenjenih končnim uporabnikom in pristojnim organom, v slovenskem jeziku. V slovenskem jeziku mora biti tudi EU izjava o skladnosti.

II. INŠPEKCIJSKI NADZOR

**Obrazložitev k 4. členu (inšpekcijski nadzor na trgu in v uporabi)**

**V 4. členu** predlagane uredbe so določeni organi za nadzor nad baterijami na trgu in v uporabi. Nadzor v delu, ki se nanaša na dajanje baterij na trg in omogočanje dostopnosti na trgu, bo opravljal Tržni inšpektorat Republike Slovenije. Nadzor nad snovmi, katerih vsebnost v baterijah je omejena, opravlja inšpekcija, pristojna za kemikalije, to je Urad RS za kemikalije, Inšpekcija za kemikalije. Nadzor v delu, ki se nanaša na baterije, vgrajene v vozila in lahka vozila, kjer gre za homologirana hibridna in električna vozila kategorije L v skladu z Uredbo EU 168/2013 Evropskega parlamenta in Sveta in homologirana hibridna in električna vozila kategorije M, N, O v skladu z Uredbo EU 2018/858 Evropskega parlamenta in Sveta, bo opravljal inšpektorat, pristojen za vozila, nadzor nad stacionarnimi baterijskimi sistemi za shranjevanje energije v uporabi, pa bo opravljal inšpektorat, pristojen za energetiko.

**Obrazložitev k 5. členu (inšpekcijski nadzor nad ravnanjem z odpadnimi baterijami)**

Predlagana uredba **v 5. členu** določa, da bo nadzor nad ravnanjem z odpadnimi baterijami v skladu z Uredbo 2023/1542/EU opravljal inšpektorat pristojen za okolje, razen 72. člena Uredbe 2023/1542/EU, kjer se nadzor izvaja v skladu s predpisom, ki ureja izvajanje Uredbe (ES) o pošiljkah odpadkov, to je v skladu z Uredbo o izvajanju uredbe (ES) o pošiljkah odpadkov (Uradni list RS, št. 78/16 in 94/21), kjer so pristojni organi za izvajanje nadzora inšpektorat, pristojen za okolje, Finančna uprava Republike Slovenije in Policija.

III. PREKRŠKI GLEDE DAJANJA BATERIJ NA TRG IN V UPORABO

Za izvajanje 93. člena Uredbe 2023/1542/EU (določitev kazni za kršitve) **so v 6. do 14. členu** predlagane uredbe določene globe za kršitve določil Uredbe 2023/1542/EU. Globe so določene sorazmerno za vse kategorije kršilcev in predpisane v razponu glede na status gospodarskega subjekta.

**Obrazložitev k 6. členu (prekrški, ki se nanašajo na izdelovalca)**

V predlogu **6. člena** so določene globe za prekrške, ki se nanašajo na izdelovalca**.** Izdelovalec je vsaka fizična ali pravna oseba, ki proizvaja baterijo ali za katero se taka baterija načrtuje ali proizvaja in ki trži to baterijo pod svojim imenom ali blagovno znamko ali jo da v uporabo za lastne namene. Prekrški izdelovalca so določeni glede na obveznosti izdelovalcev, določene v 38. členu Uredbe 2023/1542/EU, in za baterije, dane na trg pred začetkom uporabe, kot tudi za baterije, ki jih izdelovalec uporablja za lastne namene, ali baterije, ki se zaradi svojih značilnosti lahko sestavijo in preizkusijo le na kraju uporabnika. Nabor obveznosti izdelovalca je najširši, njegova odgovornost največja, saj izdelovalec najbolj pozna postopek izdelave baterije in le on lahko zagotovi proizvodnjo varne baterije.

**Obrazložitev k 7. členu (prekrški, ki se nanašajo na dobavitelje baterijskih celic in baterijskih modulov)**

V predlogu **7. člena** so določene globe za prekrške, ki se nanašajo na dobavitelje baterijskih celic in baterijskih modulov, ki morajo pri njihovi dobavi izdelovalcu baterije brezplačno zagotoviti vse informacije in dokumentacijo, potrebno za dokazovanje skladnosti z zahtevami iz Uredbe 2023/1542/EU. Poleg tega se na trg dajejo tudi baterijski sklopi, tj. baterije ali skupine celic, ki so medsebojno povezane ali zaprte v zunanje ohišje, tako da tvorijo zaključeno enoto, pripravljeno za uporabo pri končnih uporabnikih ali v napravah, ki jih končni uporabniki ne morejo razdeliti ali odpreti, zato so za takšne proizvode določene enake zahteve, kot se uporabljajo za baterije.

**Obrazložitev k 8. členu (prekrški, ki se nanašajo na stacionarne baterijske sisteme za shranjevanje energije v uporabi)**

V predlogu **8. člena** so določene globe za prekrške, ki se nanašajo na stacionarne baterijske sisteme za shranjevanje energije v uporabi, kjer so zahteve za varnost na prvem mestu. Nadzor nad temi sistemi v uporabi izvaja v skladu s točko (c) drugega odstavka 4. člena predlagane uredbe inšpektorat, pristojen za energetiko, zato so zaradi večje preglednosti ti prekrški določeni posebej.

**Obrazložitev k 9. členu (prekrški, ki se nanašajo na pooblaščene zastopnike)**

Predlagani **9. člen** določa globe za prekrške, ki se nanašajo na pooblaščene zastopnike. Pooblaščeni zastopnik je fizična ali pravna oseba s sedežem v EU, ki jo je izdelovalec pisno pooblastil, da v njegovem imenu izvaja določene naloge, povezane z obveznostmi izdelovalca. Obveznosti, ki jih pooblaščeni zastopnik izvaja v imenu izdelovalca so določene v 40. členu uredbe, kjer je tudi določeno, da načrtovanje baterije ne more biti del pooblastila, prav tako izdelovalec ne more prenesti odgovornosti za pripravo tehnične dokumentacije in zahtev v zvezi s politikami potrebne skrbnosti (48. do 52. člen Uredbe 2023/1542/EU).

**Obrazložitev k 10. členu (prekrški, ki se nanašajo na uvoznike)**

Predlagani **10. člen** določa višino globe za prekrške, ki se nanašajo na kršitve obveznosti uvoznikov, kot so določene v 41. členu Uredbe 2023/1542/EU. Uvoznik je vsaka fizična ali pravna oseba s sedežem v EU, ki da na trg EU baterijo iz tretje države, njegove obveznosti pa temeljijo na obveznostih izdelovalca. Uvoznik mora zagotoviti, da je izdelovalec pravilno izpolnil svoje obveznosti, saj lahko da na trg EU samo baterije, ki so skladne z zahtevami iz Uredbe 2023/1542/EU.

**Obrazložitev k 11. členu (prekrški, ki se nanašajo na distributerja)**

Predlagani **11. člen** določa višino globe za prekrške, ki se nanašajo na kršitve obveznosti za distributerje, kot so določene v 42. členu Uredbe 2023/1542/EU. Distributer je fizična ali pravna oseba v dobavni verigi, ki ni proizvajalec ali uvoznik in ki zagotovi dostopnost baterije na trgu. Distributerji imajo posebne obveznosti in imajo ključno vlogo pri nadzoru trga.

**Obrazložitev k 12. členu (prekrški, ki se nanašajo na ponudnike storitev odpremnih skladišč)**

Predlagani **12. člen** določa globe za prekrške, ki se nanašajo na obveznosti ponudnikov storitev odpremnih skladišč in so določene v 43. členu Uredbe 2023/1542/EU. Ponudnik storitev odpremnih skladišč je vsaka fizična ali pravna oseba, ki v okviru poslovne dejavnosti ponuja vsaj dve od naslednjih storitev: skladiščenje, pakiranje, naslavljanje in odpremo, ne da bi bila lastnica baterije. Za ponudnike storitev odpremnih skladišč je pomembno, da zagotovijo pogoje ravnanja z baterijami na način, da ni ogrožena njihova skladnost z zahtevami iz Uredbe 2023/1542/EU. Ponudnik mora sodelovati z nadzornimi organi pri odpravi vseh tveganj in jih nemudoma obvestiti, če meni, da baterija pomeni tveganje.

**Obrazložitev k 13. členu (prekrški, ki se nanašajo na gospodarske subjekte, ki dajejo na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane)**

Predlagani **13. člen** določa globe za prekrške, ki se nanašajo na obveznosti gospodarskih subjektov, ki dajejo na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane. Te obveznosti so določene v 45. členu Uredbe 223/1542/EU. Ponovna uporaba izrabljenih baterij je pomemben del vsebine Uredbe 2023/1542/EU, saj je s trajnostnega vidika in vidika varčevanja s surovinami, ki so zelo omejene, bistvenega pomena za učinkovit zeleni prehod.

**Obrazložitev k 14. členu (višina globe v hitrem prekrškovnem postopku)**

Ker predlog uredbe določa globe v razponih, **predlagani 14. člen** v skladu s tretjim odstavkom 52. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US; v nadaljnjem besedilu: ZP-1) organu na nadzor trga omogoča, da v hitrem prekrškovnem postopku (ob uporabi splošnih pravil za odmero sankcije – 26. člen ZP-1) izreče globo v znesku, ki je višji od najnižjega predpisanega s predlogom zakona.

**Obrazložitev k 15. členu (prenehanje veljavnosti)**

Predlagani 15. člen v prvem odstavku določa delno prenehanje veljavnosti dosedanjega predpisa in sicer na podlagi 95. člena Uredbe 2023/1542/EU. Uredba 2023/1542/EU razveljavlja Direktivo 2006/66/ES z učinkom od 18. avgusta 2025, ko se začne uporabljati poglavje VIII Uredbe 2023/1542/EU o ravnanju z odpadnimi baterijami. Hkrati se v drugem in tretjem odstavku podaljšuje uporabo posameznih določb Direktive 2006/66/ES do različnih datumov po 18. avgustu 2025. V skladu z navedenim, se z učinkom v rokih iz 95. člena Uredbe 2023/1542/EU razveljavijo posamezni členi Uredbe o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2), ki je prenos Direktive 2006/66/ES v slovenski pravni red. Ker pa ta uredba sicer ureja zlasti nacionalna pravila za ravnanje z odpadnimi baterijami in akumulatorji, pretežni del členov ostaja v veljavi. Ti členi bodo razveljavljeni ali nadomeščeni ob pripravi prenove uredbe, v skladu z zahtevami poglavja VIII Uredbe 2023/1542/EU. V prenovljeni uredbi, ki je v pristojnosti ministrstva, pristojnega za okolje, bodo ustrezno urejene tudi preostale prehodne določbe iz 95. člena Uredbe 2023/1542/EU, ki se nanašajo na podaljšanje uporabe določb iz Direktive 2006/66/ES v povezavi z ravnanjem z odpadnimi baterijami in akumulatorji.

Četrti odstavek 15. člena določa, da so baterije, dane na trg v skladu z zahtevami Direktive 2006/66/ES do 18. avgusta 2025 lahko dostopne na trgu do odprodaje zalog. Določba je sprejeta z namenom, da se ne ovira odprodaja zalog baterij, ki so legalno na trgu v skladu z zahtevami Direktive 2006/66/ES.

**Obrazložitev k 16. členu (začetek uporabe posameznih določb)**

Predlagana uredba v 16. členu določa, da se zahteve za vpis v register proizvajalcev v skladu s 95. členom Uredbe 2023/1542/EU začnejo uporabljati 15. avgusta 2025, ko se začne uporabljati celotno poglavje v zvezi z ravnanjem z odpadnimi baterijami po tej uredbi.

**Obrazložitev k 17. členu (začetek veljavnosti)**

Predlagani **17. člen** določa vacatio legis 15 dni po objavi v Uradnem listu Republike Slovenije.















